hotchpotch/miracl-hf-unified huggingface dataset:
স্বচ্ছ ভারত অভিযান
স্বচ্ছ ভারত অভিযান () ২০১৪ খ্রিষ্টাব্দে ভারত সরকার দ্বারা প্রচলিত একটি জাতীয় প্রকল্প যার মাধ্যমে দেশের ৪০৪১টি শহরের সড়ক এবং পরিকাঠামোকে পরিষ্করণের ব্যবস্থা করার পরিকল্পনা করা হয়েছে। ২০১৪ খ্রিষ্টাব্দের ২রা অক্টোবর নূতন দিল্লির রাজঘাট সমাধি পরিসরে এই প্রকল্পের আনুষ্ঠানিক সূচনা করা হয়, যেখানে ভারতের প্রধানমন্ত্রী নরেন্দ্র মোদী স্বয়ং রাস্তা পরিষ্কার করেন। সেই দিন এই প্রকল্পকে রূপায়িত করতে দেশের প্রায় ত্রিশ লক্ষ সরকারি কর্মচারী এবং ছাত্ররা অংশগ্রহণ করেন।
= ইতিহাস =
২০১৪ খ্রিষ্টাব্দের ১৫ই আগস্ট ভারতের স্বাধীনতা দিবসে ভারতের প্রধানমন্ত্রী নরেন্দ্র মোদী স্বচ্ছ ভারত অভিযানের ঘোষণা করেন এবং ঐ বছর ২রা অক্টোবর গান্ধী জয়ন্তী উপলক্ষে এই প্রকল্পের আনুষ্ঠানিক সূচনা করেন। এই দিন নূতন দিল্লির রাজঘাট সমাধি পরিসরে আয়োজিত একটি জনসভায় তাঁর ভাষণে তিনি দেশের জনগণকে এই প্রকল্পে সামিল হওয়ার জন্য আবেদন করেন। পরে সেই দিনই তিনি মন্দির মার্গ পুলিশ স্টেশনের একটি গাড়ী রাখার স্থান এবং কনট প্লেসের নিকটে বাল্মীকি বস্তি পরিষ্কার করার কাজে স্বয়ং অংশগ্রহণ করেন। ভারতের রাষ্ট্রপতি প্রণব মুখোপাধ্যায় প্রতি ভারতীয়কে বছরে একশত ঘন্টা এই প্রকল্পের জন্য ব্যয় করার অনুরোধ জানান।
২০১৯ খ্রিষ্টাব্দের ২রা অক্টোবরে মহাত্মা গান্ধীর দেড়শততম জন্মবার্ষিকীর মধ্যে এই প্রকল্প সম্পন্ন করার লক্ষ্য নেওয়া হয়েছে। এই প্রকল্পের জন্য অর্থ খরচ হবে বলে মনে করা হয়েছে। এই যোজনা সংকীর্ণ রাজনীতির উর্দ্ধে এবং জাতীয়তাবাদের দ্বারা অনুপ্রাণিত বলে বর্ণনা করা হয়েছে।
২০১৪ খ্রিষ্টাব্দের ২রা অক্টোবর রাষ্ট্রপতি ভবন থেকে 'স্বচ্ছ ভারত দৌড়' অনুষ্ঠিত হয়। ভারতের রাষ্ট্রপতি প্রণব মুখোপাধ্যায় পতাকা নেড়ে এই দৌড় শুরু করেন এবং প্রায় ১৫০০ মানুষ এতে অংশগ্রহণ করেন।
সানা খান
সানা খান (জন্ম: ২১ আগষ্ট ১৯৮৭) হলেন একজন ভারতীয় অভিনেত্রী, মডেল, নৃত্যশিল্পী। তিনি প্রাথমিকভাবে মডেলিং এর মাধ্যমে তার কর্মজীবন শুরু করেন এবং পরবর্তীতে বিজ্ঞাপনচিত্র ও পূর্ণদৈর্ঘ্য চলচ্চিত্রে অভিনয়ের মাধ্যমে মিডিয়াতে প্রবেশ করেন। এছাড়াও তিনি দক্ষিণ ভারতীয় ছবিতে, টিভি কর্মাশিয়াল ও টেলিভিশন রিয়েলিটি শোতে কাজ করেছেন। সানা প্রায় ৫টি ভাষায় ১৪টি চলচ্চিত্রে এবং ৫০টির মত বিজ্ঞাপনে কাজ করেছেন।
সানা খান তার মায়ের সাথে মুম্বাইয়ে বসবাস করছেন।
ডেভিড উইসে
ডেভিড উইসে (জন্ম: ১৮ মে, ১৯৮৫) ট্রান্সভাল প্রদেশের রুডপুর্টে জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য উইসে মূলতঃ বোলার। তিনি এ পর্যন্ত ৩০টি প্রথম-শ্রেণীর ক্রিকেট খেলায় অংশ নিয়েছেন। অক্টোবর, ২০০৫ সালে তার প্রথম-শ্রেণীর ক্রিকেটে অভিষেক ঘটে। ২০০৯ সালে হংকং ক্রিকেট সিক্সেস প্রতিযোগিতায় তিনি দূর্দান্ত সফলতা দেখান। প্রতিযোগিতায় তিনি সর্বোচ্চ উইকেট-সংগ্রাহক ছিলেন। ইংল্যান্ডের বিপক্ষে দক্ষিণ আফ্রিকা আমন্ত্রিত একাদশের হয়ে দুই খেলায় অংশ নেন।
ফয়েজ আহমেদ ফয়েজ
ফয়েজ আহমেদ ফয়েজ (১৩ ফেব্রুয়ারি ১৯১১ - ২০ নভেম্বর ১৯৮৪) একজন বামপন্থী চিন্তাধারার বিপ্লবী উর্দু কবি ছিলেন। তিনি সর্ব ভারতীয় প্রগতিশীল লেখক সংঘ প্রতিষ্ঠাতাদের একজন। দুই বার নোবেল মনোনয়ন, ১৯৬২ সালে লেনিন শান্তি পুরস্কার পেয়েছেন। সাম্যবাদী এই কবি সাম্রাজ্যবাদ আর প্রতিক্রিয়াশীলতার বিরুদ্ধে লড়াই করে জেল, নির্বাসন বরণ করেছেন।
মাষ্টারশেফ বাংলাদেশ
মাষ্টারশেফ বাংলাদেশ অপেশাদার রাঁধুনিদের জন্য একটি আসন্ন রান্নাবিষয়ক প্রতিযোগিতা অনুষ্ঠান। এই অনুষ্ঠানটি শুরু হবে ২০১৫ খ্রীষ্টাব্দে। ডেল্টা বে প্রোডাকশন থেকে নির্মিত এই অনুষ্ঠানটি এশিয়ান টিভি এবং এসএ টিভি দুইটি টেলিভিশন চ্যানেল বলে অনুমান করা হচ্ছে।
ব্রাহ্মী
ব্রাহ্মী, ব্রাহ্মীশাক, আধাবিরানি, ধুপকামিনি (); (বৈজ্ঞানিক নাম: "Bacopa monnieri") হচ্ছে প্লান্টাগিনাসি পরিবারের একটি উদ্ভিদ। এটি ছোট গাছ, কাণ্ড এবং পাতা রসালো হয়। এর ফুল বেগুনি সাদাটে। এটা স্মৃতিশক্তি বাড়ানোর জন্য খাওয়ানো হয়।
লেমিয়ালেস
লেমিয়ালেস () হচ্ছে জীববিঙ্গানের অ্যাস্টেরিড গোষ্ঠীর দ্বিবীজপত্রী সুপষ্পক উদ্ভিদ। এটা প্রায় ১১০০০ প্রজাতি এবং প্রায় ১০ পরিবারে বিভক্ত। এই বর্গের সুপরিচিত সদস্য হলঃ ল্যাভেন্ডার, বেগুনি, জলপাই, জুঁই, সেগুন ইত্যাদি।
ইউটিসি−০৮:৩০
ইউটিসি−০৮:৩০ হল একটি সময় অঞ্চল, যা ইউটিসি থেকে ৮ ঘণ্টা ৩০ মিনিট পিছিয়ে। এটি −০৮:৩০ ইউটিসি থেকে সময় অফসেটের জন্য সনাক্তকারী সময়।
এই অফসেট ১৯৯৮ সালের এপ্রিল মাসের ২৬ তারিখ পর্যন্ত পিটকেয়ার্ন দ্বীপ অঞ্চলে ব্যবহৃত হয়েছিলো। এপ্রিল ২৭ তারিখে এই সময় অঞ্চল ইউটিসি−০৮ সময়ে পরিবর্তন করা হয়েছে, তাই তাই ২৩:৫৯:৫৯ এর পর ০০:৩০:০০ সময়ে পরিবর্তিত হয়ে থাকে।
ডোরেমন (১৯৭৩-এর অ্যানিমে)
টোকিও মুভি সিনসা পরিবেশনায় ডোরেমন সিরিজটি তেমন জনপ্রিয় হয়ে ছিল না। যেটি মাঙ্গা উপর ভিত্তি করে নির্মিত হয়েছিল। এটা যাত্রা শুরু করে ১৯৭৩ সালে। যেটি সম্প্রচার করে নিপ্পন টিভি নেটওয়ার্ক মাত্র ৬ মাসের জন্য। সিরিজটি বাতিল হয়ে যায়। কারণ এটা তেমন জনপ্রিয় হয়ে ছিল না।সিরিজটি বাতিল হওয়ার পর ডোরেমন শুধু মাঙ্গায় প্রকাশিত হয়। পরে ১৯৭৯ সালে এটি যাত্রা শুরু করে টিভি আসহিতে । যেটি অধিক জনপ্রিয় হয়েছিল। পরে ২০০৫সালে এটি যাত্রা শেষ করে।
শুয়ালকুচি
শুয়ালকুচি (; ) অসমের কামরূপ জেলার অন্তর্গত একটি নগর। এইটি অসমের রাজধানী গুয়াহাটি থেকে ৩৫ কি:মি: দূরত্বে ব্রহ্মপুত্রের উত্তরপারে অবস্থিত। শুয়ালকুচিতে অসংখ্য হস্তশিল্পের কাপড়ের উদ্যোগ থাকার জন্য ইহাকে "ম্যানচেস্টার অফ আসাম" বলা হয়। এই অঞ্চলটির আয়তন প্রায় ৯০ বর্গকিলোমিটার। 
শুয়ালকুচি অসমের প্রধান রেশম কেন্দ্র। এখানে নির্মিত এরি,মুগা ও পাটের কাপড় বিশ্ববিখ্যাত। এইসব কাপড় দ্বারা নির্মিত গামছা ও মেখেলা চাদর অসম ছাড়াও অন্যান্য স্থানে যথেষ্ট চাহিদা রয়েছে। 
১১শ শতিকায় পাল রাজবংশের রাজা ধর্মপাল ২৬টি তাঁতী পরিবারকে তাঁতীকুচি থেকে শুয়ালকুচিতে নিয়ে এসেছিলেন। ১৭শ শতিকায় মুঘলদের পরাস্ত করে শানেরা শুয়ালকুচি দখল করে তখন থেকেই এই অঞ্চলে তাঁতের শিল্প গঢ়ে উঠে। ১৯৩০ সন পর্যন্ত কেবল তাঁতি জাতীর মধ্যে সীমাবদ্ধ থাকা এই শিল্প ক্রমানয়ে অন্যান্য জাতীর লোকেরাও গ্রহণ করতে থাকে। 
শুয়ালকুচির স্থানাংক হচ্ছে । । স্থানটির উচ্চতা ৩৫মিটার।
২০১১ সনের জনগননা অনুযায়ী শুয়ালকুচির জনসংখ্যা হচ্ছে ১৪,১২৯ জন। পুরুষ ও মহিলা উভয়ের হার ৫০%।
পুরুষের সাক্ষরতার হার ৮৮% ও মহিলার সাক্ষরতার হার ৭৬%। 
শুয়ালকুচির নিকটে শুয়ালকুচি বনাঞ্চল অবস্থিত। এখানে সজারু, খরগোস, প্যারা হরিণ, বানর এবং স্থানীয় ও পরিভ্রমী পাখি দেখা যায়।
ইশ সোধি
ইন্দারবির সিং সোধি (; জন্ম: ৩১ অক্টোবর, ১৯৯২) ভারতের পাতিয়ালায় জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য ইশ সোধি দলে মূলতঃ ডানহাতি লেগ স্পিন বোলিং করে থাকেন। পাশাপাশি ডানহাতি ব্যাটসম্যানও তিনি। ঘরোয়া ক্রিকেটে নর্দার্ন ডিস্ট্রিক্টস দলে প্রতিনিধিত্ব করছেন।
২০১২-১৩ মৌসুমে নর্দার্ন ডিস্ট্রিক্টস দলের মাধ্যমে তার প্রথম-শ্রেণীর ক্রিকেটে খেলোয়াড়ী জীবন শুরু করেন। অক্টোবর, ২০১৩ সালে বাংলাদেশ সফরে নিউজিল্যান্ড দলের সদস্য মনোনীত হন। এ সফরেই বাংলাদেশ ক্রিকেট দলের বিপক্ষে তার টেস্ট অভিষেক ঘটে। জুলাই, ২০১৪ সালে ওয়েস্ট ইন্ডিজ ক্রিকেট দলের বিরুদ্ধে টুয়েন্টি২০ আন্তর্জাতিকে অভিষেক ঘটে তার।
দিশা ভাকানি
দিশা ভাকানি হলেন ভারতীয় টেলিভিশন এবং চলচ্চিত্র অভিনেত্রী। তিনি তার অভিনয় জীবন শুরু করেন গুজরাটী টেলিভিশন ধারাবাহিক কমল প্যাটেল বনাম ধমাল প্যাটেল, লালি লীলা ইত্যাদি ধারাবাহিকে অভিনয় করে। তিনি দেবদাস, যোধা আকবর ইত্যাদি চলচ্চিত্রে অভিনয় করেন। তিনি বর্তমানে তারক মেহতা কা উল্টা চশমা ধারাবাহিকে অভিনয় করছেন। তিনি আহমেদাবাদ শহরের গুজরাট কলেজ থেকে নাট্যশিল্পে স্নাতক স্তরের শিক্ষালাভ করেন।
১৯৯৯ ক্রিকেট বিশ্বকাপ দলসমূহ
১৪ মে - ২০ জুন, ১৯৯৯ তারিখ পর্যন্ত ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৫-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হয়েছে। পোশাকের নম্বর অনুযায়ী খেলোয়াড়দের চিহ্নিত করা হলো। সচরাচর দলের অধিনায়ক ১নং জার্সি পরিধান করে থাকেন।
মূল তালিকায় মাখায়া এনটিনি’র নাম থাকলেও গুরুতর ফৌজদারী অপরাধের কারণে তার নাম প্রত্যাহার করা হয়। তার পরিবর্তে ২৩ এপ্রিল, ১৯৯৯ তারিখে অ্যালান ডসনকে অন্তর্ভুক্ত করা হয়। পরবর্তীকালে তার অপরাধের বিষয়ে সম্পৃক্ততার অভিযোগটি নাকচ হয়ে যায়। প্রতিযোগিতার একমাত্র অধিনায়ক হিসেবে হানসি ক্রনিয়ে ১নং জার্সি পরিধান করেননি।
মূল তালিকায় কার্ল হুপারকে অন্তর্ভুক্ত করা হলেও আন্তর্জাতিক ক্রিকেট থেকে অবসর গ্রহণের করেন। তার পরিবর্তে ২৭ এপ্রিল, ১৯৯৯ তারিখে রিকার্ডো পাওয়েলকে অন্তর্ভুক্ত করা হয়।
সবার জন্য শিক্ষা
সবার জন্য শিক্ষা হল ইউনেস্কো (জাতিসংঘ শিক্ষা, বিজ্ঞান ও সংস্কৃতি সংস্থা) কর্তৃক ২০১৫ সালের মধ্যে বিশ্বের সকল শিশু, যুবক ও প্রৌঢ়দের মাঝে অন্যতম মৌলিক চাহিদা শিক্ষা নিশ্চিতের নিমিত্তে পরিচালিত একটি বৈশ্বিক আন্দোলন ।
ইউনেস্কো সবার জন্য শিক্ষা আন্দোলনকে বেগবান করার জন্যে বিশ্বব্যাপী বিভিন্ন উদ্যোগকে সমন্বয় করছে। বিভিন্ন দেশের সরকার, উন্নয়ন সহযোগী সংস্থা, সুশীল সমাজ, বে-সরকারী সংস্থা এবং গণমাধ্যম বর্তমানে ইউনেস্কোর এ লক্ষ্য বাস্তবায়নের জন্য কাজ করছে।
সবার জন্য শিক্ষা আন্দোলন মিলেনিয়াম ডেভেলপমেন্ট গোল(৮) এর আওতায় ইতোপূর্বে গৃহীত মিলেনিয়াম ডেভেলপমেন্ট গোল (দুই) বিশ্বব্যাপী প্রাথমিক শিক্ষা কার্যক্রম এবং মিলেনিয়াম ডেভেলপমেন্ট গোল (৩) শিক্ষা ক্ষেত্রে লৈঙ্গিক সমতার সাথে সমন্বয়ের মাধ্যমে ২০১৫ সালের মধ্যে বাস্তবায়নের লক্ষ্যমাত্রা নির্ধারন করেছে ইউনেস্কো।
বিশ্বব্যাপী গুণগত প্রাথমিক শিক্ষা কার্যক্রম ত্বরান্বিত করার উদ্দ্যেশে ইউনেস্কো যেসকল কার্যক্রম গ্রহণ ও পরিচালনা করছে তার বিশদ বিবরণ পাওয়া যাবে ইউনেস্কোর অফিসিয়াল ওয়েবসাইটে এডুকেশন ফর অল গ্লোবাল মনিটরিং রির্পোট শীর্ষক শিরোনামে।
১৯৯০ সালে থাইল্যান্ডের জমতিয়েন সম্মেলনে "সবার জন্য শিক্ষা" বিশ্ব ঘোষণা আসে বিভিন্ন দেশের প্রতিনিধিগণের উপস্থিততে।
১৯৯০ সালের ওয়ার্ল্ড কনফারেন্সের দশ বছর পর বিশ্ব নেতৃবৃন্দ পুনরায় মিলিত হন সেনেগালের ডাকারে অনুষ্ঠিত ওয়ার্ল্ড এডুকেশন ফোরামের সম্মেলনে ,যাতে উপস্থিত ১১০০ প্রতিনিধি পূর্ববর্তী সম্মেলনের নির্ধারিত লক্ষ্য অর্জনের ক্ষেত্রে বেশ কিছু দেশের মন্থর গতি লক্ষ্য করেন। এবং "সবার জন্য শিক্ষা" অন্দোলনের নির্ধারিত সময়সীমার মধ্যে সফলতা অর্জনের উদ্দ্যেশ্যে "ডাকার ফ্রেমোওয়ার্ক ফর এ্যাকশন" গ্রহণ করেন যাতে ছয়টি পরিমাপক নির্দিষ্ট করা হয় যা ২০১৫ সালের মধ্যে সব শ্রেণির মানুষের জন্য শিক্ষা নিশ্চিত করার বিষয়ে সাহায্য করবে। ইউনেস্কোর সমন্বয়ে অন্যান্য সংস্থাসমূহ ডাকার সম্মেলনে যে ছয়টি লক্ষ্য নির্ধারণ করেন তা নিন্মরূপঃ
মহাভারতে অবতারগণ
মহাভারতে অবতারগণের তালিকা :
কুলঞ্জন
কুলঞ্জন বা দেওতারা (বৈজ্ঞানিক নাম: "Alpinia malaccensis") হচ্ছে জিংগিবারেসি পরিবারের উদ্ভিদ। এটি আলংকারিক ও ভেষজ উদ্দেশ্যে চাষ করা হয়। ইন্দোনেশিয়া এবং মালয়েশিয়ায় এর আদি নিবাস। শুকনো রাইজোম থেকে তেল পাওয়া যায়। এটি অনেক ভেষজ গুণসম্পন্ন।
ঢাকার সংস্কৃতি
ঢাকাহল বাংলাদেশের রাজধানী।বাংলাদেশের রাজধানী ঢাকায় প্রচুর মানুষ বাস করে। এটা পৃথিবীর ঘনবসতি পূর্ণ শহরগুলোর মধ্য অন্যতম। ঢাকায় বাংলাদেশের সংস্কৃতির ইতিহাস,উৎসব, শিল্প ইত্যাদি দিক রয়েছে।
ঢাকায় বার্ষিক উৎসব খুব আয়োযনের সাথে পালন করা হয়। জাতীয় উৎসবের মধ্যে বাংলাদেশের স্বাধীনতা দিবস(২৬ শে মার্চ), ভাষা শহীদ দিবস বা আন্তর্জাতিক মাতৃভাষা দিবস(২১ শে ফেব্রুয়ারী),বিজয় দিবস(১৬ ডিসেম্বর),বাংলা নববর্ষ(পহেলা বৈশাখ), একুশে বইমেলা (ফেব্রুয়ারী মাস)ইত্যাদি খুব আয়োজনের সাথে পালন করা হয়।ধর্মীয় উৎসবদের মধ্যে মুসলমানদের ঈদুল ফিতর আর ঈদুল আযহা, হিন্দুদের দূর্গাপূজা আর কালি পূজা, খ্রিষ্টানদের বড় দিন খুব আয়োজনের সাথে পালন করা হয়।
এভরিওমেন (১৯১৯-এর চলচ্চিত্র)
এভরিওমেন ১৯১৯ সালের একটি নির্বাক চলচ্চিত্র যা বর্তমানে নিখোঁজ। এই চলচ্চিত্রটিটি ওয়াল্টার ব্রোনের নাটক এভরিওমেনের উপর ভিত্তি করে করে নির্মাণ করা হয়েছে। চলচ্চিত্রের পরিচালক জর্জ মেলফোর্ড। চলচ্চিত্রটি ১৯১৯ সালের ৩০ ডিসেম্বর মুক্তি পায়।
শোগাকুকান
শোগাকুকান জাপানি প্রকাশক। শোগাকুকান সাধারণত জাপানি অভিধান, কাব্যগ্রন্থ,মাঙ্গা,ম্যাগাজিন ইত্যাদি প্রকাশক করে থাকে। সোগাকুকানের প্রতিষ্ঠাতার নাম তাকেও গা। বর্তমান সোগাকুকানের প্রেসিডেন্টের নাম মাসাহিরো গা।
নিকাহ মুতাহ
নিকাহ মুতা'হ (, English: "wedlease") হল এক ধরণের সাময়িক বা অস্থায়ী বিবাহ। যা একটি সময়ের জন্য মহরের বিনিময়ে কোনো স্ত্রী লোকের সাথে অনুষ্টিত হয়। নির্দিষ্ট সময় সীমা অতিক্রম হওয়ার সাথে সাথে আপনা হতে এ বিবাহ ভঙ্গ হয়ে যায়। এর জন্য তালাকের দরকার হয় না। এ বিবাহ প্রথাটি আরবে ইসলামপূর্ব যুগে ব্যাপকভাবে প্রচলিত ছিল। ইসলামের প্রাথমিক যুগেও এর অনুমতি ছিল। পরে রাসূল পাক (সাঃ) কিয়ামত পর্যন্ত এর নিষিদ্ধতা ঘোষণা করেন।
এ সম্পর্কে সহীহ মুসলিম শরীফে বলা হয়েছে, 
নিকাহ মোতা’হ সম্পর্কে ওবায়েদুল্লাহ ইবনে ওমর ইবনে মাইসারা কাওয়ারীরী রেওয়ায়েত করেছেন,
এক্ষেত্রে বলা হয়েছে ইসতিবরার কথা। মানে তা হল নারীদের এক হায়েয অতিক্রম হওয়া পর্যন্ত সময়। তারপর মিলিত হলে কোনো সমস্যা নেই।
পরম্পরা অনুসারে প্রাপ্ত এ নিয়ম শুধু ইসলামের প্রাথমিক যুগেই বৈধ ছিল। পরবর্তীতে তা অবৈধ হয়ে যায়।
এ সম্পর্কে আবু বকর ইবনে আবী শায়বাহ রেওয়ায়েত করেছেন,
মুহাম্মদ ইবনে মুছান্না এবং মুহাম্মদ ইবনে বাশশার রেওয়ায়েত করেছেন,
দ্য লোন রেনজার (টেলিভিশন ধারাবাহিক)
দ্য লোন রেনজার হল ৩০মিনিটের মার্কিন পশ্চিমা টেলিভিশন ধারাবাহিক। এই সিরজটি শুরু হয় লোন রেনজারকে নিয়ে। লোন রেনজারের অভিনয়ে ছিলেন জেই সিলভারহিলস । এই সিরিজটি প্রচুর জনপ্রিয়তা লাভ করে। আর এটা এবিসির সবচেয়ে জনপ্রিয় ধারাবাহিক। এটা যাত্রা শুরু করে ১৫ সেপ্টেম্বর, ১৯৪৯। আর যাত্রা শেষ করে ৮জুন, ১৯৫৭। এটার প্রথম পাঁচটি মৌসুম সাদা কালোতে প্রকাশিত হয়। আর এটা সর্বশেষ মৌসুম রঙ্গিনে সম্প্রাচারিত হয়।
রজম
রজম () একটি আরবী শব্দ যার অর্থ প্রস্তরে নিক্ষেপণ।
ইসলামী আইন অনুসারে ব্যভিচারের ক্ষেত্রে বিবাহিত অপরাধীকে প্রস্তর নিক্ষেপে হত্যা করতে হবে এবং অবিবাহিত অপরাধীকে বেত্রাঘাতের পর নির্বাসনে পাঠানো হবে। অপরাধী নারী না পুরুষ, সেটা বিবেচ্য বিষয় নয়।
ইবনে মাসউদ (রা.) বলেন- রাসূলুল্লাহ্ (সাল্লাল্লাহু ‘ আলাইহি ওয়া সাল্লাম) বলেছেন:
রজম সম্পর্কে সহীহ মুসলিম শরীফের একটি হাদিস রয়েছে, যেখানে বর্ণনা পাওয়া যায় যে একই ব্যভিচারের অপরাধে শাস্তি হিসেবে এক নারীকে প্রস্তর নিক্ষেপে হত্যা করা হয়েছিল এবং এক পুরুষকে একশ বেত্রাঘাত করে এক বছরের জন্য নির্বাসনে পাঠানো হয়েছিল। সেখানে নারীটি ছিল বিবাহিতা এবং পুরুষটি ছিল অবিবাহিত।
সহীহ মুসলিম শরীফের অন্য একটি হাদিসে বলা হয়েছে,
ইসলামী উত্তরাধিকার আইনশাস্ত্র
ইসলামী মালিকানা আইনশাস্ত্র হল ইসলামী আইনশাস্ত্র বা ফিকহের একটি অংশ যা উত্তরাধিকার সংক্রান্ত নীতি নির্ধারণের জন্য ব্যবহৃত হয়ে থাকে।
উত্তরাধিকারের ক্ষেত্রে মুসলমানদের ধর্মগ্রন্থ পবিত্র কোরআনে সূরা নিসায় বলা হয়েছে,
এবং
আয়াতত্রয়ীর বর্ণনা মতে, ত্যক্ত সম্পত্তির বণ্টনের বেলায় কোনো কোনো ক্ষেত্রে নারী-পুরুষ দুজনেই সমান। কিছু কিছু ক্ষেত্রে নারী এগিয়ে। তবে, বেশির ভাগ ক্ষেত্রেই পুরুষ এগিয়ে।
খারুপেটীয়া
খারুপেটীয়া (; ) অসমের দরং জেলায় অবস্থিত একটি নগর। অঞ্চলটি মঙলদৈ থেকে ১৭কি:মি: ও গুয়াহাটি থেকে ৮৭ কি:মি: দূরত্বে অবস্থিত। ৫২নং রাষ্ট্রীয় জাতীয় সড়ক দ্বারা খারুপেটীয়া অসমের বিভিন্ন স্থানের সহিত সংযুক্ত। 
খারুপেটীয়ার ভৌগোলিক অবস্থান হচ্ছে .।সাগরপৃষ্ঠ থেকে এই অঞ্চলের উচ্চতা ৩৭মিটার। 
২০১১ সনের জনগননা অনুযায়ী খারুপেটীয়ার জনসংখ্যা ১৭,৭৮৪ জন । এখানকার জনসংখ্যার ৫৪% পুরুষ ও ৪৬% মহিলা। অঞ্চলটির সাক্ষরতার হার ৭৩%।
পুরুষ ও মহিলার সাক্ষরতার হার ক্রমান্বয়ে ৭৮% ও ৬৮%।
খারুপেটীয়ার জনসংখ্যার মোট ১২% ছয় বৎসরের নিম্নে । 
বিদ্যালয়
মহাবিদ্যালয়
ইসলামে নারী
মুসলমানদের বিশ্বাস অনুযায়ী ইসলাম হল তাঁদের জন্য আল্লাহর প্রেরিত জীবন বিধান। ইসলামে নারীর অধিকার নিয়ে বিস্তারিত ভাবে আলোচনা করা হয়েছে।
নারীদের ঘরের বাইরে যাওয়ার ক্ষেত্রে মুসলমানদের ধর্মগ্রন্থ পবিত্র কোরআনের সূরা আহযাবে বলা হয়েছে, 
সাধারণত ইসলাম সর্বাবস্থায় নারীদের ঘরে আবদ্ধ করে রাখার কথা বলে না। এ সম্পর্কে হযরত আয়েশা (রাঃ) থেকে বর্ণিত,
তবে, সেক্ষেত্রে দূর যাত্রা হলে সাথে মাহ্রম নিতে হবে। মাহ্রম হল সাথে কোনো পুরুষ অভিভাবক থাকা। এ সম্পর্কে সহীহ বোখারী শরীফে হযরত ইবনে আব্বাস থেকে বর্ণিত, 
ইসলাম মুসলমান নারী এবং পুরুষ উভয়ের ওপর পর্দা ফরজ করে দিয়েছে। এ সম্পর্কে মুসলমানদের ধর্মগ্রন্থ পবিত্র কোরআনের সূরা নূরে বলা হয়েছে,
ইংরেজি অধ্যয়ন
ইংরেজি অধ্যয়ন লিখিত সাহিত্যের অধ্যয়ন বিশিষ্ট একটি একাডেমিক বিদ্যা যার উপকরণ হচ্ছে ইংরেজি ভাষা (যুক্তরাজ্য, মার্কিন যুক্তরাষ্ট্র, আয়ারল্যান্ড, কানাডা, অস্ট্রেলিয়া, নিউজিল্যান্ড, হংকং, ফিলিপাইন, ভারত, পাকিস্তান, দক্ষিণ আফ্রিকা, এবং মধ্যপ্রাচ্য থেকে সাহিত্যের অন্তর্ভুক্ত অন্যান্য অঞ্চলের মধ্যে), ইংরেজি ভাষাতত্ত্ব (ইংরেজি ধ্বনিবিজ্ঞান, ধ্বনিতত্ত্ব, শব্দবিন্যাস, অঙ্গসংস্থানবিদ্যা, অর্থবিজ্ঞান, প্রয়োগতত্ত্ব, শরীরভাষাতত্ত্ব, এবং শৈলীপত্রক বিষয়গুলো অন্তর্ভুক্ত), এবং ইংরেজি সমাজ-ভাষাবিজ্ঞান (ইংরেজি ভাষায় লিখিত এবং কথিত গ্রন্থে বক্তৃতা বিশ্লেষণ, ইংরেজি ভাষার ইতিহাস, ইংরেজি ভাষা শিক্ষা এবং অধ্যাপনা) ।
অধিকাংশ ইংরেজি ভাষাভাষী দেশে, ইংরেজি সাহিত্য ও সাংস্কৃতিক চর্চা সাধারণত বিশ্ববিদ্যালয়ে ইংরেজি বিভাগের মধ্যে করা হয়, যেখানে অন্য ভাষাভাষী দেশে বিদেশী ভাষা বা বিশ্ব সাহিত্যের বিভাগ হিসেবে অন্যান্য বিভাগের মধ্যে স্থানান্তর করা হয়। ইংরেজি ভাষাতত্ত্ব প্রায়ই ভাষাবিদ্যা পৃথক বিভাগের মধ্যে চর্চিত হয়।
হাঙ্গামা টিভি
হাঙ্গামা টিভি হল ভারতের একটি ক্যাবল টিভি চ্যানেল, যেটি ৬ থেকে ১৫ বছরের শিশুদের জন্য নানা প্রকার অনুষ্ঠান সম্প্রচার করে। এটি ২০০৪ সালে যাত্রা শুরু করে। এটির মালিক ছিল ইউটিভি সফট্ওয়্যার কমিউনিকেশন এবং ২০০৬ সালে এটা ডিজনি চ্যানেলের নিকট বিক্রয় হয়ে যায়।
বর্তমানে সেসকল অনুষ্ঠান হাঙ্গামা টিভিতে প্রচারিত হয় তা নিম্নরুপ:
মঙ্গলদৈ
মঙ্গলদৈ (; ) অসমের দরং জেলার মুখ্য নগর। স্থানটি ব্রহ্মপুত্র নদের উত্তরপারে অবস্থিত। ইস্ট ইন্ডিয়া কোম্পানির বনিকেরা নগরটি গঠন করেছিলেন। ইংরেজরা কোচ রাজার থেকে দরং রাজ্য দখল করে মঙ্গলদৈকে দরং রাজ্যের শাসন কেন্দ্র স্থাপন করেছিলেন। ১৯৮৩ সনে হিতেশ্বর শইকীয়া অসমের মুখ্যমন্ত্রী পদে থাকার সময় অসমের জেলাসমূহকে পুনর্গঠন করেন। সেইসময়ে ১৯৮৩ সনের জুলাই মাসে অবিভক্ত দরং জেলার দুইটি মহকুমা মঙ্গলদৈ ও তেজপুরকে জেলা পর্যায়ে উন্নতি করা হয় ও নবগঠিত জেলা দুইটি শোণিতপুর ও দরং নামে নামকরণ করা হয়। নবগঠিত দরং জেলার সদর স্থাপন করা হয় মঙ্গলদৈ নগরে কিন্তু বিভাজনের পূর্বেও দরং জেলার সদর স্থান ছিল মঙ্গলদৈ। 
জনশ্রুতি অনুযায়ী পরীক্ষীত নরনারায়ণ রাজার কন্যা মঙ্গলাদেবী বা মঙ্গলাকুয়রীর বিবাহ আহোম রাজা চুখাম্‌ফা বা প্রতাপ সিংহের সহিত এই স্থানে হয়েছিল বলে স্থানটির নাম মঙ্গলদৈ হয়েছে । কিন্তু ইতিহাসবিদের মতে যেহেতু মঙ্গলাদেবীর বিবাহ কোচ হাজোতে হয়েছিল অতএব স্থানটির নাম মঙ্গলদৈ হওয়ায় সন্দেহ প্রকাশ করেছেন। অন্য আরেকটি লোকপ্রবাদ মতে বড়নদী, ন-নৈ, নোয়ানৈ, কুশলী ইত্যাদি নদীর পারস্থ অরণ্যগুলিতে মানবের মঙ্গলকারী নানান সম্পদের সন্ধান পাওয়া গিয়েছিল। সেই অর্থে মঙ্গল ও বোড়ো ভাষায় দৈ অর্থ জল, শব্দ দুইটির একত্রিত রুপ মঙ্গলদৈ নামের উৎপত্তি হয়েছে বলে অনুমান করা হয়েছে। ইংরেজ কেপ্টেইন টমাস য়েলস তাঁর কার্যের হিসাব কমিসনারকে পাঠানোর সময়ও স্থানটির নাম মঙ্গলদৈ নামে উল্লেখ করেছিলেন। আরেকটি প্রবাদমতে প্রাচীনকালে কর্মের সন্ধানে এখানে আসা ব্যক্তিরা স্থানটির নাম মৌ-গাল-দি উচ্চারণ করিতেন। কালক্রমে এই নাম থেকে মঙ্গলদৈ নামের উৎপত্তি হয়েছে বলে অনুমান করা হয়েছে।
মঙ্গলদৈ থেকে তেজপুরের দূরত্ব ১১৩ কি:মি: ও গুয়াহাটির দূরত্ব ৬৮কি:মি:।
সাগরপৃষ্ঠ থেকে নগরটির উচ্চতা ৩৩মিটার।।
ডিজনি চ্যানেল (ভারত)
ডিজনি চ্যানেল ভারতীয় কেবল এবং স্যাটেলাইট টেলিভিশন চ্যানেল। এটি ২০০৪ সালে যাত্রা শুরু করে। এটি ইংরেজি, হিন্দি, তামিল, তেলুগু এই ৪টি ভাষা সম্প্রচার করা হয়। এই চ্যানেলটি ভারত, নেপাল, ভূটান, শ্রীলঙ্কা ও বাংলাদেশ এই ৫টি দেশে সম্প্রচারিত হয়।
ইন্টারেক্টিভ এন্টারটেইনমেন্ট
ইন্টারেক্টিভ এন্টারটেইনমেন্ট বাক্যটি দিয়ে ব্যবসায়িক পণ্য ও পরিষেবা উৎপাদন ও বিতরণবোঝায়, যার মাধ্যমে বিনোদন মান (বা ফলাফল) সরাসরি প্রতিক্রিয়া দ্বারা ব্যবহারকারীদের প্রভাবিত করতে পারে।
যদিও "হল হলপিন" ২০০১ সালে তার গেমউইক ম্যাগাজিনকে ইন্টারেক্টিভ এন্টারটেইনমেন্ট ম্যাগাজিন পুনঃনামকরনের মাধ্যমে এই বাক্যটির দাবীদার, বাক্যটি ১৯৮১ সালের শুরুতে ব্যবহৃত হয়। হালপিন-এর অফিসিয়াল জীবনী এখন দাবি করে যে, "কনসোল অভিসৃতি বর্ণনা, অনলাইন এবং কম্পিউটার গেম সেক্টর" বর্ণনার মাধ্যমে বাক্যটিকে "জনপ্রিয়" করেছিলেন।
বাংলাদেশে খ্রিস্টধর্ম
বাংলাদেশে রোমান ক্যাথোলিক মন্ডলীর গোড়াপত্তন হয় চার শতাধিক বছর আগে। ১লা জানুয়ারী ১৬০০ সালে দেশের দক্ষিণাঞ্চলের সাতক্ষীরার ঈশ্বরীপুরে বিদেশী খ্রীস্টান ধর্মপ্রচারকরা একটি গীর্জা স্থাপন করেছিলেন। যদিও গীর্জাটির অস্তিত্ব আর নাই। বতমানে দেশে ক্যাথোলিকদের সংখ্যা ৩,৫০,৬৬৯ জন।
ব্রিটিশ আমলে পর্তুগীজ ধর্মপ্রচারকরা প্রথম এই মাটিতে যীশুর কথা প্রচার করেন। বর্তমানে বাংলাদেশে ৭টি ক্যাথোলিক ধর্মপ্রদেশ রয়েছে। ধর্মপ্রদেশ এর আওতায় রয়েছে ধর্মপল্লী। প্রতিটি ধর্মপল্লী পরিচালিত হয় একজন পাল-ুরোহিতের তত্বাবধানে। তিনি খ্রীস্টভক্তদের আধ্যাত্মিক সেবার দায়িত্বে নিয়োজিত থাকেন। প্রতিটি ধর্মপল্লীতেই রয়েছে গীর্জা। প্রতি রবিবারদিন খ্রীস্টভক্তরা প্রার্থনায় যোগ দেন। ক্যাথোলিকদের সংখ্যা ৩,৫০,৬৬৯ জন। আর্চবিশপ প্যাট্রিক ডি’রোজারিও, সিএসসি ক্যাথোলিক মন্ডলীর নেতৃত্ব দিচ্ছেন।
মহান মুক্তিযুদ্ধে খ্রীস্টানদের ব্যপক অবদান রয়েছে। বাংলাদেশে খ্রীস্টানদের মধ্যে কোন রাজাকার বা আলবদর নেই। শত শত খ্রীস্টান যুবক এবং কয়েকজন সাহসী যুবতী মুক্তিযুদ্ধে যোগ দিয়েছিলেন। দেশের জন্য শহীদ হয়েছেন অনেকে। দেশের যুদ্ধ পরবর্তী সময় তৎকালীন আর্চবিশপ টি এ গাঙ্গুলী বঙ্গবন্ধু শেখ মুজিবুরের সাথে দেখা করে নিজের গলার স্বর্ণের চেইন ও ক্রুশ দান করেছিলেন দেশের পুনর্বাসনের জন্য। বিশিষ্ট মুক্তিযোদ্ধা এড. প্রমোদ মানকিন যিনি বর্তমান সরকারের একজন সমাজ কল্যাণ প্রতিমন্ত্রী হিসেবে দায়িত্ব পালন করছেন।
খ্রীস্টানরা সংখ্যায় মোট জনসংখ্যার ০.৪% হলেও দেশ গঠনে তাদের অনেক অবদান রয়েছে। নটর ডেম কলেজ, হলিক্রস স্কুল, সেন্ট গ্রেগরীস স্কুল এর মত সুনামধন্য স্কুল পরিচালনা করছে বাংলাদেশ ক্যাথোলিক মন্ডলী। এছাড়া গ্রামে গঞ্জে রয়েছে মান সম্পন্ন স্কুল, কলেজ, স্বাস্থ্য কেন্দ্র।
ধর্মপল্লী: ৯৭, উপ-ধর্মপল্লী: ৪৮, বিশপ: ৯,পুরোহিত :৩৬৭, সন্ন্যাসিনী: ১,০৫১, ধর্মসংঘ: ৩৪।
হিরোম্যান
জয়ি নামক একটি কিশোর মার্কিন যুক্তরাষ্ট্রে লস এঞ্জেলে বাস করে। তার দাদীর সাথে। সে একটি রেস্তোরায় কাজ করে। ঐ কাছে যা আয় করে তা ছিল পরিমাণে স্বল্প। সে তার জীবন উদাসীনতার সাথে কাটাত। একদিন হঠাৎ জানতে পারল বাজারে নতুন খেলনা এসেছে। যেটির নাম হেয়বু। সে ভেবেছিল এই খেলনার মাধ্যমে তার জীবন বদলে যাবে। কিন্তু সে খেলনা ক্রয় করতে ব্যর্থ হয়। সে কাজ করে যে বেতন পেত তা স্বল্প। হঠাৎ একদিন বিদ্যালয়ে যাওয়ার পথে সে হেয়বু পায়। কিন্তু সেটি ছিল ভাঙ্গা। ফলে সে সেটি তার বাড়ি নিয়ে যায়। এবং সেটিকে পুনরায় ঠিক করে। এরপর তার বাড়ি হঠাৎ এক বজ্রপাত হয়। যাতে খেলনাটি শক্তি পায় আর জীবিত হয়। তখন জয়ি এর নামকরণ করে হিরোম্যান। এই শক্তিকে কাজে লাগিয়ে সে পৃথিবীকে শত্রুদের হাত থেকে রক্ষা করে।
হামিশ রাদারফোর্ড
হামিশ ডানকান রাদারফোর্ড (; জন্ম: ২৭ এপ্রিল, ১৯৮৯) আন্তর্জাতিক ক্রিকেট অঙ্গনে প্রতিনিধিত্বকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হামিশ রাদারফোর্ড মূলতঃ বামহাতি উদ্বোধনী ব্যাটসম্যান ও টুয়েন্টি২০ ক্রিকেট খেলায় অংশগ্রহণ করে থাকেন। এছাড়াও, দলের প্রয়োজনে বামহাতে অফ স্পিন বোলিং করে থাকেন। ঘরোয়া প্রথম-শ্রেণীর ক্রিকেটে ওতাগো দলে প্রতিনিধিত্ব করছেন। কাউন্টি ক্রিকেটে এসেক্সের হয়ে খেলছেন। সাবেক নিউজিল্যান্ডীয় টেস্ট ক্রিকেট অধিনায়ক কেন রাদারফোর্ড তার বাবা। এছাড়াও তিনি ইয়ান রাদারফোর্ডের ভাতিজা।
মার্চ, ২০১৩ সালে ডুনেডিনের ইউনিভার্সিটি ওভালে অনুষ্ঠিত খেলায় ইংল্যান্ডের বিপক্ষে তার টেস্ট অভিষেক ঘটে। ১৭১ রান করে টেস্ট ক্রিকেটের ইতিহাসে অভিষেকে সপ্তম-সর্বোচ্চ রান করার কৃতিত্ব দেখান। অভিষেকে বামহাতি ক্রিকেটার ও ইনিংস উদ্বোধনে নেমে তার এ কৃতিত্ব দ্বিতীয় অবস্থানে রয়েছে। খেলাটি ড্রয়ে পরিণত হয়। উভয় ক্ষেত্রেই জ্যাক রুডল্‌ফ শীর্ষস্থানে রয়েছেন।
চকবাজার থানা
চকবাজার বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
চকবাজার থানার মোট আয়তন ৬ বর্গ কিলোমিটার।
চকবাজার প্রথমে ছিল পুলিশ ফাঁড়ি হিসেবে। বর্তমানে এটি থানা হিসেবে পরিচিতি লাভ করে। ২০১৩ সালের ৩০ মে পাঁচলাইশ থানা ও কোতোয়ালী থানার কিছু অংশ নিয়ে চকবাজার থানা গঠন করা হয়।
প্রতিষ্ঠাকালীন সময়ের তথ্য অনুসারে চকবাজার থানার আওতাধীন এলাকার মোট লোকসংখ্যা প্রায় ২ লক্ষ ৬০ হাজার।
চট্টগ্রাম সিটি কর্পোরেশনের মধ্যভাগে চকবাজার থানার অবস্থান। এর উত্তরে পাঁচলাইশ থানা, পূর্বে চান্দগাঁও থানা ও বাকলিয়া থানা, দক্ষিণে কোতোয়ালী থানা এবং পশ্চিমে খুলশী থানা অবস্থিত।
চকবাজার থানার আওতাধীন চট্টগ্রাম সিটি কর্পোরেশনের এলাকাসমূহ হল:
ডোরেমন প্লাস
ডোরেমন প্লাস বা ডোরেমন+ হল ফুজিকো এফ. ফুজিও এর লেখা আসল মাঙ্গা সিরিজের ৪৫টি খন্ড থেকে আলাদা ৫টি খন্ড। এই ৫টি খণ্ড ব্লাক লিস্ট হিসেবে ২০০৫ সাশে ডোরেমন প্লাস নামে মুক্তি লাভ করে।
ধরণ: দুঃসাহসিক, কমেডি, বৈজ্ঞানিক কল্পকাহিনী।
ডোরেমন উয়ি
ডোরেমন উয়ি-সিক্রেট টুল কিং টুর্নামেন্ট জাপানে ডোরেমন উয়ি-হিমিৎসু দোগুও উ কেততেইসেন নামে পরিচিত। এটা হল জাপানের জনপ্রিয় আনিমে ও মাঙ্গা সিরিজের উপর ভিত্তি করে ভিডিও গেম। এটা ৬ ডিসেম্বর, ২০০৭ সালে জাপানে মুক্তি লাভ করে।
একজন প্লেয়ার ডাইস নিক্ষেপ করে। ডাইসে যত সংখ্যা বা নম্বর লেখা থাকে তত পয়েন্ট এগিয়ে যেতে হয়।
এই ভিডিও গেমটিতে ৩৫টি মিনিগেমস আছে।
ডোরেমন: নোবিতা’স ডোরাবিয়ান নাইট্‌স
ডোরেমন: নোবিতা'স ডোরাবিয়ান নাইটস্ হলো ডোরেমন মাঙ্গা ধারাবাহিকের একটি কাহিনী চলচ্চিত্র। ১৯৯১ সালের ৯ মার্চ জাপানে এটি মুক্তি পেয়েছিল। ১ ডিসেম্বর, ২০১২ সালে এর হিন্দি ডাব সংস্করণ ডিজনি চ্যানেল ভারতে এবং ৯ ডিসেম্বর ২০১২ সালে হাঙ্গামা টিভিতে মুক্তি লাভ করে।
নোবিতা ডোরেমনের সঙ্গে পিকচার বুকের জগতে গিয়ে সিন্দাবাদ নাবিকের অভিযান দেখছিল। এটাতে মজা পেয়ে নোবিতা শিজুকাকেও সেই পিকচার বুকের জগতে খেলতে নিয়ে আসে। আসলে সেই পিকচার বুক জগতে যেতে হলে পায়ে এক রকমের জুতো পরতে হয়; খেলতে খেলতে হঠাৎ নোবিতার মা তাদেরকে সেখান থেকে বেরোবার জন্য ডাক দিলে তাড়াতাড়ি বেরোবার সময় শিজুকা-র পায়ের জুতোটি খুলে পড়ে যায় ও হারিয়ে যায়। এর ফলে শিজুকা আর সেখান থেকে বের হতে পারেনা। সে আরব্য রজনীতে আটকা পড়ে যায়। যখন নোবিতার মনে পড়ে যে শিজুকা সেখানে-ই আটকে আছে তারা তৎক্ষণাৎ শিজুকা-কে বের করার জন্য ঘরে গিয়ে দেখে যে তার বইগুলি সেখানে নেই। তখন নোবিতা, জিয়ান, সুনিও এবং ডোরেমন ৮ম শতাব্দীতে যায় যেসময় আরব্য রজনীর ঘটনা ঘটেছিল।
আরব্য রজনীতে তারা কাসিমের দস্যুদলের কবলে পড়লে খলিফা হারুন-অর-রশিদ তাদেরকে রক্ষা করে। এরপর পথপ্রদর্শক দৈত্য মিকুজিন তাদেরকে সাহায্য করে। একবার জাহাজডুবির ঘটনা ঘটলে ডোরেমনের গ্যাজেটের পকেটটি হারিয়ে যায়। তাই তাদেরকে মরুভূমিতে দীর্ঘক্ষণ হাঁটতে হয়। অবশেষে সিন্দাবাদের দৈত্য তাদেরকে উদ্ধার করে প্রাসাদে নিয়ে যায়। সিন্দাবাদের বিভিন্ন ধরনের জাদুকরী গ্যাজেটের সহায়তায় তারা শিজুকাকে আবদিল নামক দস্যুর কাছ থেকে উদ্ধার করে আনে। তখন আবদিল কাসিম ও তার দুই দস্যুকে নিয়ে সিন্দাবাদের প্রাসাদ আক্রমণ করে। অবশেষে সিন্দাবাদ দস্যুদলকে হারিয়ে প্রাসাদ ফিরে পায় এবং ডোরেমন, নোবিতা ও তার বন্ধুরা বর্তমানে ফিরে আসে।
ডোরেমন: দ্য রেকর্ডস অব নোবিতা, স্পেসব্লেজার
ডোরেমন: দ্য রেকর্ডস্ অব নোবিতা, স্পেসব্লেজার (দোরা এ মন্ নোবিতা নো উচ কেইতাকুশি) ১৯৮১ সালের অ্যানিমেশেন চলচ্চিত্র যা জনপ্রিয় জাপানি অ্যানিমে এবং মাঙ্গা ধারাবাহিক "ডোরেমনের" ওপর ভিত্তি করে নির্মিত হয়েছে। চলচ্চিত্রটি ১৯৮১ সালে জাপানে মুক্তি লাভ করে।
কোয়া কোয়া গ্রহ থেকে লোপেল নামের এক ছেলে বিমান অবতরণ করতে গিয়ে ভুল করে‌‍। ফলে তাদের রকেটের দরজা নোবিতার বিছানার নিচে যোগ হয়ে যায়। পরে নোবিতা ও তার বন্ধুরা কোয়া কোয়া গ্রহে যায় এবং সেখানে অনেক আনন্দ করে। শেষে শত্রুদের হাত থেকে কোয়া কোয়া গ্রহকে রক্ষা করে বাসায় ফিরে আসে এবং সে দরজা চিরতরে বন্ধ হয়ে যায়।
♦ "লোপেল" : কোয়া কোয়া প্লানেটের এক ছোট ছেলে।
♦ "মারিনা" : কোয়া কোয়া প্লানেটের এক তরুণী এবং লোপেল এর দিদি।
♦ ডোরেমন
♦ নোবিতা
♦ ডোরেমি
♦ শিজুকা
♦ জিয়ান
♦ সুনিও
বায়েজীদ থানা
বায়েজীদ থানা বাংলাদেশের চট্টগ্রাম জেলার একটি থানা। যা চট্টগ্রাম সিটি কর্পোরেশন এলাকায় অবস্থিত। বিখ্যাত পার্সিয়ান সূফী সাধক বায়েজিদ বোস্তামির নামানুসারে এই থানার নামকরণ করা হয়েছে এবং এই সাধকের মাজার এই থানাতেই অবস্থিত।
বায়েজীদ থানার মোট আয়তন ১৭.৫৮ কিলোমিটার।
২০১১ সালের আদমশুমারি অনুযায়ী এই থানা মোট জনসংখ্যা হল ২ লক্ষ ১১হাজার ৩শ ৫৫ জন এবং প্রতি বর্গকিলোমিটার এলাকায় বাস করে ১২,০২২ দশমিক ৫ জন
ডোরেমন: নোবিতা অ্যান্ড দ্য হান্টস অব ইভিল
নোবিতা এ্যান্ড দ্য হান্টস অফ ইভিল (দোরা এ মন্ নোবিতা নো দাইমাক্যো) হলো ১৯৮২ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও অ্যানিমে সিরিজ ডোরেমনের উপর ভিত্তি করে নির্মিত। চলচ্চিত্রটি ১৯৮২ সালে জাপানে মুক্তি লাভ করে।
ডোরেমন: নোবিতা'স গ্রেট এ্যাডভেঞ্চার ইন্টু দ্য আন্ডারওর্য়াল্ড
নোবিতা'স গ্রেট অ্যাডভেঞ্চার ইনটু দ্য আন্ডারওর্য়াল্ড হল ১৯৮৪ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে। এটা ১৯৮৪ সালে মুক্তি লাভ করে।
ডোরেমন: নোবিতা অ্যান্ড দ্য নাইট্‌স অন ডাইনোসর্স
নোবিতা এ্যান্ড দ্য নাইটস্ অন ডাইনোসর্স হলো ১৯৮৭ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও অ্যানিমে সিরিজ ডোরেমনের উপর ভিত্তি করে নির্মিত। এটা ১৯৮৭ সালে মুক্তি লাভ করে।
নার্গিস (ফুল)
নার্গিস (লাতিন: Narcissus poeticus) হল পৃথিবীর প্রথম চাষকৃত ড্যাফোডিল। একে গ্রিক পৌরাণিক চরিত্র নার্সিসাস হিসেবে ধরা হয়। এটি Narcissus গণের নির্দিষ্ট প্রজাতি। এই ফুল তীব্র সুগন্ধ, সাদা পাপড়ি ও পাপড়ির উপর লাল প্রান্তযুক্ত বলয় যুক্ত। নার্গিস ফুলের গাছ ২০-৪০ সেমি (৭.৯-১৫.৭ ইঞ্চি) পর্যন্ত লম্বা হয়। এটি উত্তর আমেরিকা ও ইউরোপ মহাদেশে প্রাকৃতিকভাবে জন্মায়।Dulac, Joseph. 1867. Flore du Département des Hautes-Pyrénées, 133, as "Stephanophorum purpuraceum"
ক্রেগ আরভিন
ক্রেগ রিচার্ড আরভিন (জন্ম: ১৯ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের অন্যতম ক্রিকেটার ও বামহাতি ব্যাটসম্যান ক্রেগ আরভিন ঘরোয়া ক্রিকেটেও সমানে দক্ষতা প্রদর্শন করেছেন। প্রথম-শ্রেণীর ক্রিকেটে মিডল্যান্ডস ক্রিকেট দলে খেলেছেন। অভিষেক মৌসুমেই সাউদার্ন রক্স দলে ব্যাটিং গড়ে শীর্ষস্থানে ছিলেন। তার ভাই শন আরভিনও জিম্বাবুয়ে ক্রিকেট দলে খেলেছেন।
ফেব্রুয়ারি, ২০১০ সালে জিম্বাবুয়ের ঘরোয়া ক্রিকেটে সাউদার্ন রক্স দলের সাথে চুক্তিবদ্ধ হন। উদ্বোধনী খেলাতেই মিড ওয়েস্ট রাইনোজ দলের বিপক্ষে শতরান করেন যা তার প্রথম-শ্রেণীর ক্রিকেটে সর্বাধিক সংগ্রহ। সীমিত ওভারের ক্রিকেটে তার ব্যাটিং গড় পঞ্চাশের অধিক।
২০০৩ ক্রিকেট বিশ্বকাপ দলসমূহ
৯ ফেব্রুয়ারি থেকে ২৪ মার্চ, ২০০৩ তারিখ পর্যন্ত দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত ২০০৩ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৫-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হয়েছে। এ প্রতিযোগিতায় ১৪ দল দুই গ্রুপে বিভক্ত হয়ে অংশ নেয়। ৩১ ডিসেম্বর, ২০০২ তারিখের মধ্যে প্রত্যেক দলকে তাদের ১৫-সদস্যবিশিষ্ট খেলোয়াড়দের চূড়ান্ত তালিকা প্রেরণের কথা বলা হয়। আঘাতপ্রাপ্ত খেলোয়াড়ের পরিবর্তে প্রতিযোগিতা চলাকালীন যে-কোন সময়ে পরিবর্তিত করা যাবে। মূল দলে না থাকা পরিবর্তিত খেলোয়াড়দেরকে বাঁকা হরফে দেখানো হল।
৩১ ডিসেম্বর, ২০০২ তারিখে ২০০৩ সালের ক্রিকেট বিশ্বকাপে দল ঘোষণা করে। অস্ট্রেলিয়া দলে তিনটি পরিবর্তন আনে। ২৫ জানুয়ারি, ২০০৩ তারিখে ইয়ান হার্ভে, শেন ওয়াটসনের স্থলাভিষিক্ত হন। ২৪ ফেব্রুয়ারি, ২০০৩ তারিখে নাথান হারিৎজ শেন ওয়ার্নের স্থলাভিষিক্ত হন। ৫ মার্চ, ২০০৩ তারিখে নাথান ব্রাকেন জেসন গিলেস্পি’র পরিবর্তে দলে অন্তর্ভুক্ত হন।
কোচ: জন বুকানন
লূরদে রাণী গীর্জা, বনপাড়া
লূরদে রাণী গীর্জা, বনপাড়া গীর্জাটি নাটোরের বড়াইগ্রাম উপজেলার বনপাড়ায় অবস্থিত। ১৯৪০ সালে এটি স্থাপিত হয়। এখানকার বেশির ভাগ খ্রীস্টানই প্রায় ৭০ থেকে ৮০ বছরে আগে ঢাকার বিভাগের গাজীপুরের কালিগঞ্জ থেকে এসে বসতি স্থাপন করেন।পুরাতন গীর্জার ভবনটি জীন্ন হয়ে পড়ায় পাশ্বে আরেকটি নতুন গির্জা স্থাপন করা হয়েছে ২০১০ সালে।একই সাথে স্থাপন করা হয়েছে বাংলাদেশের সব চেয়ে বড় মা মারীয়ার (যীশুর মাতা)একটি মূতি।ব্যয় বহুল এই গীর্জায় ব্যবহার করা হয়েছে উন্নত মানের কারুকার্য যা দশনার্থীদের হৃদয় মন জয় করে।দূর দূরান্ত থেকে দশনার্থীরা এটি দেখতে এবং তীর্থের উদ্দেশে এখানে আসেন। প্রার্থনা করে ফল পান। লূরদে রাণী গীর্জা, বনপাড়ার প্রতিষ্ঠার ৭৫ বছর পূর্তি পালন করা হয়েছে ২৬ ডিসেম্বর ২০১৫ সালে।
গীর্জাটি রোমান কাথলিক রাজশাহী ধমপ্রদেশের অধীনে।এর দায়িত্বে রয়েছেন পুরোহিত বিকাশ বিরেরু। তার সহকারী হিসেবে কাজ করছেন নবীন পিউস কস্তা। এর আগে ইতালীয় দীনো জাকোমেনেল্লী, পিমে ২৩ বছর এখানে সেবা দিয়েছেন। এই গীর্জার প্রায় ৩,৫৩৩ খ্রীস্ট ভক্তের আধ্যাত্মিক সেবা দিয়ে যাচ্ছেন। তাকে সহযোগিতা পরামশ, মতামত দিয়ে সহযোগিতা করে স্থানীয় প্যারিস কাউন্সিল।গীর্জাটি প্রতিষ্ঠার পর থেকেই পিমে ধর্মপ্রচারকগণ এখানে অক্লান্তভাবে সেবা দিয়ে জাতি-ধর্ম-বর্ণ সবাইকে শিক্ষা, স্বাস্থ্য ও অথনৈতিক উন্নয়নে কাজ করে যাচ্ছেন।
গীর্জার অধিনে রয়েছে একটি উচ্চ বিদ্যালয়, একটি কলেজ, প্রাথমিক বিদ্যালয়, সেমিনারী (পুরোহিতপ্রাথীদের গঠনগৃহ)। এছাড়া মিশন মাকেট, একটি খেলার মাঠ, কারিগরী বিদ্যালয়, ক্লাব ঘর, সন্ন্যাসিনীদের বাড়ি, ২টি বোডিং ।
• বিশপ জের্ভাস রোজারিও, রাজশাহীর বিশপ (উচ্চপদস্ত ধর্ম যাজক)
• গাব্রিয়েল কস্তা, অবসরপ্রাপ্ত উন্নয়ন কর্মী ও প্রধান শিক্ষক
• উইলিয়াম অতুল কুলুন্তুনু, অতিরিক্ত সচিব, সংস্থাপন মন্ত্রণালয় ও মুক্তিযোদ্ধা
• মৃত সিলভেষ্টার কস্তা, মুক্তিযোদ্ধা ও উন্নয়ন কর্মী
• টমাস কস্তা, উন্নয়ন কমী, কানাডা প্রবাসী
• দীপক পিরিছ, সমবায়ী নেতা এবং ব্যবসায়ী
• সুবল এল রোজারিও, লেখক ও উন্নয়ন কর্মী
• লাজারুস রোজারিও, প্রধান শিক্ষক, সেন্ট যোসেফ উচ্চ বিদ্যালয়, বনপাড়া
• বাবলু রেনেতাস কোড়াইয়া, চেয়ারম্যান, বনপাড়া খ্রীস্টান কো-অপারেটিভ ক্রেডিট ইউনিয়ন লি:
• এন্টনিও প্রদীপ রিবেরু, প্রেসিডেন্ট, বনপাড়া বহুমুখী সমবায় সমিতি, ঢাকা
পাতি হলিহক
পাতি হলিহক () (বৈজ্ঞানিক নাম: "Alcea rosea"); মালভেসি পরিবারের আলংকারিক উদ্ভিদ।এ গাছটি খাটো শাখা-প্রশাখাবিশিষ্ট এবং এদের পাতা বড় ও লোমশ। হলিহক ফুলের সাদা, গোলাপী, মেজেন্টা ইত্যাদি জাত আছে। ডাবল ফুলের জাতও আছে। শীতের শেষে নতুন চারা গজায় বা লাগানো হয়, বসন্তে ফুল ফোটে। 
এটিকে দক্ষিণ চীন থেকে ইউরোপে ১৫ শতক বা তার পূর্বে আমদানি করা হয়।
পাতি হলিহক হারবাল ঔষধ হিসাবেও ব্যবহৃত হয়ে থাকে।
মধুপায়ী ধাইরা
মধুপায়ী ধাইরা () (বৈজ্ঞানিক নাম: "Dendrophthoe falcata") হচ্ছে Loranthaceae পরিবারের একটি পরগাছা।এদের আবাসের ভাল জায়াগা হচ্ছে বড় বা পুরোনো আম গাছ এবং জিকা গাছ। বাংলায় পরগাছা বলতে এটিই বেশি পরিচত। নভেম্বর ডিসেম্বর এর ফুলের ভরা মৌসুম। মগডালে সোনালী আলোয় লাল বা মেজেন্টা রঙের ফুল ফোটে। ভারত বাংলাদেশে বহুবিস্তৃত এর দুটি উপপ্রজাতি হচ্ছে মধুপায়ী ধাইরা (var. falcata) ও লাল মধুপায়ী ধাইরা (var. coccinea)।
ডোরেমন: দ্য রেকর্ড অব নোবিতা'স প্যারালাল ভিজিট টু দ্য ওয়েস্ট
ডোরেমন: দ্য রেকর্ড অফ দ্য নোবিতা'স পারালেল ওয়েস্ট টু ভিজিট (দোরা এ মন্ নোবিতা নো পারারএরুইয়কি) হল ১৯৮৮ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে। এটা ১৯৮৮ সালে মুক্তি লাভ করে। নবিতা ও তার সাথীরা ইতিহাসকে আবার আগের মতো করার জন্য অতীতে হিউয়েন সাং কে দানব এর হাত থেকে বাঁচায়।
নোবিতা, গিয়ানো, শিজুকা এবং সুনিও বিদ্যালয়ের "পশ্চিমে যাত্রা" নাটকের জন্য প্রস্তুতি নিচ্ছিল। তারা নাটকে বানর রাজা ভূমিকা কার পালন কতা উচিত সেই সম্পর্কে তর্ক করছিল, তখন নবিতা প্রস্তাব দেয় যে বাস্তব বানর রাজাকে ভূমিকা পালন করতে হবে। যেহেতু বানর রাজা ছিল শুধুমাত্র একটি কিংবদন্তি, নোবিতা ও ডোরেমত সিদ্ধান্ত নেয় তাঁরা টাইম মেশিনে যেয়ে একটি নকল তৈরি করবে ও জিয়ান, শিজুকা এবং সুনিয়োকে প্রমাণ করবে যে তারা সঠিক। দুর্ভাগ্যবশত, ডরেমনের মেশিন কাল্পনিক দানবদের বাস্তব জগতে আসার সুযোগ দেয় ও কাল্পনিক দানব সমগ্র মানবজাতিকে পরাজিত করে, দানব শাসিত ভবিষ্যত বিশ্ব তৈরি করে। পরিবর্তন বিপরীত জন্য, ডোরেমনঃ ও তাঁর বন্ধুরা অতীতে ফিরে যায় ও দানবদের মেশিনে বন্দি করে। ফিরে আসার পথে, তাঁদের প্রকৃত বানর রাজা ও রিনেইর সাথে দেখা হয়। শেষ পর্যন্ত, তাঁরা দানবদের মেশিনে ফেরত পাঠায় বা ডোরামির সাহায্য নিয়ে তাদের ধ্বংস করে দেয় এবং ভবিষ্যৎ স্বাভাবিকে নিয়ে আসে।
ডোরেমন: নোবিতা অ্যান্ড দ্য বার্থ অব জাপান
নোবিতা এ্যান্ড দ্য বার্থ অফ জাপান (দোরাএ্মন নোবিতা নো নিহোন অনজ) হল ১৯৮৯ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে। এটা ১৯৮৯ সালে মুক্তি লাভ করে।
ডোরেমন: নোবিতা অ্যান্ড দ্য অ্যানিমেল প্লানেট
নোবিতা এ্যান্ড দ্য এ্যানিমেল প্লানেট(দোরাএমন নোবিতা টু আনিমারু) হলো ১৯৯০ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে রচিত। এটা ১৯৯০ সালে জাপানে মুক্তি লাভ করে।
এই চলচ্চিত্রটির শুরুতে নোবিতা একদিন তার ঘরে রহস্যময় গোলাপি গ্যাস দেখতে পায়। নোবিতা সেই গ্যাসের ভিতর দিয়ে অন্য এক জায়গায় চলে যায়। সেই জায়গায় সকল পশু কথা বলে। নোবিতা আবার তার ঘরে ফিরে আসে। সে ডোরেমনকে সব বলে। নোবিতা তার অন্য বন্ধুদের বললে কেউ বিশ্বাস করেনা। তখন নোবিতা ও ডোরেমন গোলাপি গ্যাসের সাহায্যে ঐ জায়গায় ফিরে যায়। তখন তারা নদীর পাশে বসে থাকা একটি কুকুরছানা দেখতে পায় যার নাম চিপ্পো। সে হারিয়ে গেছে। চিপ্পোকে তারা বাড়িতে পৌঁছে দেয় এবং নোবিতাকে তাদের বাড়ির একটি চা এর পার্টিতে আমন্ত্রণ জানায়। নোবিতা আর ডোরেমন সেই অনুষ্ঠানে যোগদান করে।
নোবিতাকে জিজ্ঞেস করে, তারা কোথায় থাকে। নোবিতা উত্তর দেয় টোকিওতে । কিন্তু তারা জানে না টোকিও কোথায়। তারপর নোবিতারা বাসায় ফিরে যাওয়ার জন্য রওনা দেয়। তখন নোবিতা দেখে ঐখানে চাঁদ অস্বাভাবিক বড়। তখন নোবিতা বুঝতে পারে এটা অন্যগ্রহ। এটা পশুদের দুনিয়া। ডোরেমন তার গ্যাজেট ঠিক করে এবং বাসায় ফিরে যায়। তার পরের দিন আবার নোবিতা তার বন্ধুদের নিয়ে আসে এবং জানতে পারে তারা বিপদে পড়েছে। তাদের গ্রহে নিমজু আক্রমণ করেছে। তাদের সাহায্য করে। তারপর কৃতজ্ঞতা প্রকাশ করে।
ডোরেমন: নোবিতা অ্যান্ড দ্য কিংডম অব ক্লাউড্‌স
নোবিতা এ্যান্ড দ্য কিংডম অফ ক্লাউডস (নোবিতা টু কুমো নো ওকোকু) হলো ১৯৯২ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে রচিত। চলচ্চিত্রটি ১৯৯২ সালের ৭ মার্চ জাপানে মুক্তি লাভ করে।
হেনরি ওয়েডসওয়ার্থ লংফেলো
হেনরি ওয়েডসওরর্থ লংফেলো () (জন্ম: ফেব্রুয়ারি ২৭, ১৮০৭ -মৃত্যু: মার্চ ২৪, ১৮৮২) একজন আমেরিকান কবি এবং অধ্যাপক। তিনি সমসামিয়ক কালের অন্যতম বিখ্যাত কবি ছিলেন। তিনি প্রথম আমেরিকান হিসেবে দান্তে আলিগিয়েরির মহাকাব্য কবিতা ডিভাইন কমেডির ভাষানুবাদের গৌরব অর্জন করেন ।
রেন ইন সামার কবিতাSources
Other
অ্যালডাস হাক্সলি
অ্যালডাস লিওনার্ড হাক্সলি (২৬শে জুলাই, ১৮৯৪-২২শে নভেম্বর, ১৯৬৩) একজন ইংরেজ ঔপন্যাসিক এবং প্রবন্ধকার ছিলেন।
জন ড্রাইডেন
জন ড্রাইডেন (আগস্ট ৯, ১৬৩১ - মে ৩, ১৭০০) সপ্তদশ শতাব্দীর একজন ইংরেজ লেখক, কবি ও নাট্যকার ছিলেন।
টমাস কার্লাইল
টমাস কার্লাইল (ডিসেম্বর ৪, ১৭৯৫- ফেব্রুয়ারী ৫, ১৮৮১) একজন স্কটিশ দার্শনিক, প্রাবন্ধিক, ব্যাঙ্গাত্মক লেখক ও ঐতিহাসিক ছিলেন ।
কিতেরেৎসু দাইহ্যাক্কা
কিতেরেৎসু দাইহিয়াক্কা হল জাপানের জনপ্রিয় মাঙ্গা ও আনিমে সিরিজ। যেটি লিখেছেন ফুজিকো ফুজিও। এই সিরিজটির প্রধান চরিত্র কিতেরেৎসু চেহারা ফুজিকো ফুজিওর অন্য আরেক সিরিজ ডোরেমনের প্রধান চরিত্র নোবিতা নোবির চেহারার সাথে মিল রাখা হয়েছে।বর্তমানে কিতেরেৎসু হাঙ্গামা টিভি, ডিজনি এক্স ডি এবং কার্টুন নেটওয়ার্ক কোরিয়ায় সম্প্রচার করা হচ্ছে।
=প্রধান চরিত্রসমূহ=
এইচি কিতে "কিতেরেৎসু" হল দশ বছরের ছেলে। কিতেরেৎসু জাপানের টোকিও শহরে বাস করে। সে সাধারণত হালকা নীল টি শার্ট পড়ে। এবং গাঢ় নীল প্যান্ট পড়ে। এছাড়াও সে সবুজ জুতা, সাদা মোজা এবং লাল হলুদ রং এর টুপি পড়ে।সে খেলাধুলায় দুর্বল। সে দাইহিয়াক্কা পড়ে এবং নতুন গ্যাজেট আবিষ্কার করে।
কোরুসুকে হল কিতেরেৎসুর সহকারী সে সাধারণত সামুরাই পোশাক পড়ে। সে হল কিতেরেৎসু আবিষ্কার গুলোর অন্যতম।
ইনোশিন কিতে কিতেরেৎসু এর পূর্বপুরুষ। যে ইদো সময়ে বাস করত। সে দাইহিয়াক্কা লিখেছিল এবং কিতেরেৎসু কে দিয়েছিল
মিচিকো কিতে হল কিতেরেৎসুর মা। সে টোকিও বিশ্ববিদ্যালয় থেকে স্নাতক পাস করেছেন।
ইতারু কিতে হলেন কিতেরেৎসুর বাবা। সে তার টাকা ট্যাক্সিতে ভুল করে রেখে আসে। তার অফিস সতের তলায়।
মিয়োকো নোনোহানা ১০ বছর বয়সের সুন্দর মেয়ে। সে কিতেরেৎসুর প্রতিবেশী এবং বান্ধবী। মিয়োকো পিয়ানো বাজাতে ভালোবাসে।মিয়াকো গোলাপি রং এর ফ্রক , গোলাপি রং এর জুতা, সাদা মোজা পরে। 
সে সাধারণত পিয়ানো বাজায় এবং মিয়াকোকে রান্না করতে সাহায্য করে।
সে পূর্বে রিয়ালস্টেট এজেন্ট হিসেবে টোকিওতে কাজ করত। বর্তমানে সে হোক্কাইডোতে কাজ করে।
আহিহিকো হল মিয়োকোর বড় ভাই। সে একজন হোক্কাইডোর বিশ্ববিদ্যালয়ের ছাত্র।
কোরু কুমাদা "বোটাগোরিলা" হল ১১ বছর বয়সের ছেলে। সে শাকসবজি ও ফল খেতে ভালোবাসে। সে সাধারণত দাগ কাটা নীল টি শার্ট , গ্রে রং এর প্যান্ট , নীল জুতা এবং নীল সাদা রং এর টুপি পরে।
সাইউরি কুমাদা হল বোটাগোরিলার মা। সে সাধারণত বোটাগোরিলাকে নিয়ে মজা করতে ভালোবাসে।
কুমাইচিরু কুমাদা হল বোটাগোরিলার বাবা। সে সাধারণত লটারির টিকিট কিনতে ভালোবাসে কিন্তু র্দুভাগ্য সে কখনো লটারির জিততে পারেনা।
টোরাশিচি কুমাদা হলেন বোটাগোরিলার চাচা। সে ব্রাজিলে বাস করেন।
কুমাইচিরুউ কুমাদা হলেন বোটাগোরিলার চাচা যে একজন অবসর প্রাপ্ত বিমান যোদ্ধা। সে বর্তমানে মধু চাষ করেন।
মিনোরি কুমাদা হল বোটাগরিলার ভবিষ্যতের ছেলে
কোউছি "টোংগারি" হল দশ বছর বয়সের বালক। সে ধনী পরিবারের ছেলে। সে সাধারণত লাল টি শার্ট, হলুদ প্যান্ট ,হলুদ জুতা ও সাদা মোজা পরে। 
কোউচি টোংগারি হল টোংগারির পিতা। সে একজন বড় ব্যবসায়ী।
তাকাও হল টোংগারির মা। সে খুব সুন্দর রান্না করেন।
কিতেরেৎসু লিখেছিলেন ফুজিকো ফুজিও। প্রকাশনা করে ফ্যামেলি লাইট এ্যাসোসিয়েশন্স। কোদোমোনো হিকারি নামক ম্যাগাজিনে প্রকাশ করা হয়। এটি যাত্রা শুরু করে এপ্রিল ১৯৭৪। আর যাত্রা শেষ করে জুলাই ১৯৭৭। এর খন্ড সংখ্যা ছিল ৩টি। তার পরে শিন কিতেরেৎসু দিয়াক্কা নামে প্রকাশিত হয়। যেটি নতুন মাঙ্গা। এটা প্রকাশ হয় কোরোকোরো কমিকে। এর প্রকাশনায় শোগাকুকান। এটি যাত্রা শুরু করে ১৯৮৮সালের মে মাসে আর যাত্রা শেষ করে ১৯৯৪ সালের ফেব্রুয়ারী। এর ৬টি খন্ড ছিল। 
কিতেরেৎসুর আনিমে সিরিজের পরিচালক ছিল হিরো কাতসুওকা আর কেইজি হাহ্যাকাওয়া। সঙ্গীত পরিবেশনা করেছিলেন সুনসুকে কিকুচি। এর ষ্টুডিও ছিল স্টুডিও গালপ। এটা সম্প্রচার করা হয় ফুজি টিভি,আনিম্যাক্স,টোকিও ম্যাক্স,কাটুন নেটওয়ার্ক কোরিয়ায়। এটা যাত্রা শুরু করে ২৭ মার্চ ১৯৮৮তে আর যাত্রা শেষ করে ৯ জুন ১৯৯৬। এটার পর্বের সংখ্যা ছিল ৩৩১।
ফতুল্লাহ শিরাজী
আমির ফতুল্লাহ শিরাজী (১৫৮২ খ্রিঃ) ছিলেন একজন ফার্সি পলিমেথ—একজন পণ্ডিত, ইসলামী আইনজ্ঞ, ধনাধ্যক্ষ, যান্ত্রিক প্রকৌশলী, আবিষ্কর্তা, গণিতজ্ঞ, জ্যোতিষী, চিকিৎসক, দার্শনিক এবং শিল্পী—যিনি মুঘল সাম্রাজ্য-এর সম্রাট আকবর-এর জন্যে কাজ করতেন। তাকে আমিন-উল-মুলক, ‘আসাফ-উল-দৌলা’, ‘রোস্তম সানী’ ইত্যাদি উপাধিতে ভূষিত করা হয়েছিল।
বঙ্গাব্দের বিকাশ এবং উন্নয়নে আমির ফতুল্লাহ শিরাজীর অনেক অবদান রয়েছে। মোগল সম্রাট আকবরের সময়ে প্রচলিত হিজরী চান্দ্র পঞ্জিকাকে সৌর পঞ্জিকায় রূপান্তরিত করার সিদ্ধান্ত নেয়া হয়। সম্রাট আকবর ইরান থেকে আগত বিশিষ্ট বিজ্ঞানী ও জ্যোতির্বিদ "আমির ফতুল্লাহ শিরাজী"কে হিজরী চান্দ্র বর্ষপঞ্জীকে সৌর বর্ষপঞ্জীতে রূপান্তরিত করার দায়িত্ব প্রদান করেন। ফতুল্লাহ শিরাজীর সুপারিশে পারস্যে প্রচলিত সৌর বর্ষপঞ্জীর অনুকরণে ৯৯২ হিজরী মোতাবেক ১৫৮৪ খ্রিস্টাব্দে সম্রাট আকবর হিজরী সৌর বর্ষপঞ্জীর প্রচলন করেন। তবে তিনি ঊনত্রিশ বছর পূর্বে তার সিংহাসন আরোহনের বছর থেকে এ পঞ্জিকা প্রচলনের নির্দেশ দেন। এজন্য ৯৬৩ হিজরী সাল থেকে বঙ্গাব্দ গণনা শুরু হয়। ৯৬৩ হিজরী সালের মুহররম মাস ছিল বাংলা বৈশাখ মাস, এজন্য বৈশাখ মাসকেই বঙ্গাব্দ বা বাংলা বর্ষপঞ্জির প্রথম মাস এবং ১লা বৈশাখকে নববর্ষ ধরা হয়।
ডোরেমন: নোবিতা অ্যান্ড দ্য টিন ল্যাবরিন্থ
ডোরেমন: নোবিতা অ্যান্ড দ্য টিন ল্যাবরিন্থ ১৯৯৪ সালের জাপানি অ্যানিমেটেড চলচ্চিত্র। এটি জাপানি "ডোরেমন" মাঙ্গা এবং অ্যানিমে ধারাবাহিকের উপর ভিত্তি করে নির্মিত। ১৯৯৪ সালের ৬ মার্চ জাপানে চলচ্চিত্রটি মুক্তি পায়।
ডোরেমন: নোবিতা'স থ্রি ভিসনারি সোর্ডসম্যান
নোবিতা'স থ্রী ভিজিয়নারী সোয়ার্ডসম্যান হল ১৯৯৪ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে। এটা ১৯৯৪ সালে মুক্তি লাভ করে।
মেঘমল্লার
মেঘমল্লার ২০১৪ সালের বাংলাদেশের স্বাধীনতা যুদ্ধ সম্পর্কিত একটি বাংলাদেশী ফিচার চলচ্চিত্র। এটি ২০১৪ সালের ১২ ডিসেম্বরে প্রেক্ষাগৃহে মুক্তি পায়। বাংলাদেশী কথাসাহিত্যিক আখতারুজ্জামান ইলিয়াসের মুক্তিযুদ্ধভিত্তিক ছোট গল্প "রেইনকোট" অবলম্বনে নির্মিত এই চলচ্চিত্রের চিত্রনাট্য রচনা এবং পরিচালনা করেছেন জাহিদুর রহিম অঞ্জন।
বাংলাদেশ সরকারের জাতীয় চলচ্চিত্র অনুদানের সহায়তায় এবং বেঙ্গল এন্টারটেইনমেন্ট লিমিটেডের প্রযোজনায় চলচ্চিত্রটি পরিবেশনা করেছে বেঙ্গল ক্রিয়েশন্‌স। অভিনয়ে ছিলেন, শহীদুজ্জামান সেলিম, অপর্ণা ঘোষ, মারজান হোসাইন জারা, জয়ন্ত চট্টোপাধ্যায় প্রমুখ।
শুরুতে এই চলচ্চিত্রের নাম "রেইনকোট" নির্ধারণ করা হলেও পরবর্তীকালে নাম পরিবর্তন করে রাখা হয় "মেঘমল্লার"। এ প্রসঙ্গে পরিচালক অঞ্জন বলেন, "রেইনকোট" নামে যেহেতু ভারতে ঋতুপর্ণ ঘোষ পরিচালিত একই নামের একটি চলচ্চিত্র রয়েছে, তাই এই নাম পরিবর্তন করা হয়েছে।
২০১৫ সালের ১০-২০ সেপ্টেম্বরে অনুষ্ঠিতব্য টরন্টো আন্তর্জাতিক চলচ্চিত্র উৎসবে চলচ্চিত্রটি প্রদর্শনের ঘোষণা দেয়া হয়। চলচ্চিত্রটি ২০১৫ সালের নভেম্বরে অনুষ্ঠিত ভারতের ৪৬তম আন্তর্জাতিক চলচ্চিত্র উৎসবের (আইএফএফআই) প্রতিযোগিতা বিভাগে মনোনীত হয়।
গল্পের মূল চরিত্র নূরুল হুদা বাংলাদেশের একটি মফস্বল শহরের সরকারি কলেজের রসায়নের শিক্ষক। স্ত্রী আসমা এবং পাঁচ বছরের মেয়ে সুধাকে নিয়ে তার সুখ-দুঃখের মধ্যবিত্ত সংসার। তাদের সাথে থাকে নূরুল হুদার শ্যলক মানে আসমার ছোট ভাই মিন্টু। একদিন কাউকে কিছু না জানিয়ে মিন্টু মুক্তিযুদ্ধে যোগ দিতে চলে যায়। আর এদিকে নূরুল হুদাকে রেখে যায় জীবন-মৃত্যুর সংকটের মধ্যে। এরপরও নূরুল হুদা নিয়মিত কলেজে যায় এবং পাকিস্তানপন্থী শিক্ষকদের সাথে তাল মিলিয়ে চলার চেষ্টা করে। মধ্যবিত্তের শঙ্কা, ভয়, পিছুটান তাকে প্রতিনিয়ত অসহায় করে তোলে। ঘোর বর্ষণের এক রাতে মুক্তিযোদ্ধারা নুরুল হুদার কলেজে এবং পাশের আর্মি ক্যাম্পে আক্রমণ চালায় এবং কোনো কারণ ছাড়াই পাকিস্তানি আর্মি নূরুল হুদা এবং তার বন্ধু আবদুস সাত্তারকে ধরে নিয়ে যায়। বৃষ্টির মধ্যে যাওয়ার সময় আসমা তার ভাই মিন্টুর একটা ফেলে যাওয়া রেইনকোট নুরুল হুদাকে পরিয়ে দেয়। পাকিস্তানি আর্মির সামনে নূরুল হুদা প্রথমে ভয় পেয়ে যায়। প্রমাণ করার চেষ্টা করে, সে একজন শিক্ষক মাত্র, মুক্তিযোদ্ধাদের সঙ্গে তাঁর কোনো সংশ্রব নেই; কিন্তু নির্যাতনের মাত্রা ক্রমেই বাড়তে থাকে। আঘাতে নূরুল হুদার নাক-মুখ দিয়ে রক্ত ঝরতে থাকে। রক্তের দিকে তাকিয়ে হঠাৎই তার মিন্টুর কথা মনে হয়; এবং সে নিজেকে মুক্তিযোদ্ধা ভাবতে শুরু করে, যার কাছে মৃত্যু বা আত্মদান কোনো ব্যাপারই না। সে বলে, আমি সবকিছু জানি, কিন্তু কিছুই বলব না। এরপর মেজরের নির্দেশে তাকে গুলি করে হত্যা করা হয়।চলচ্চিত্রটি ২০১৪ সালের ১২ ডিসেম্বর সারা দেশে মুক্তি পায়। এর পূর্বে ২৭ সেপ্টেম্বর বেঙ্গল শিল্পালয়ে চলচ্চিত্রটির কারিগরি প্রদর্শনী অনুষ্ঠিত হয়। প্রদর্শনীতে অনেকের মধ্যে উপস্থিত ছিলেন চলচ্চিত্র নির্মাতা মোরশেদুল ইসলাম, চাষী নজরুল ইসলাম, মানজারে হাসিন মুরাদ, নাসির উদ্দীন ইউসুফ, সলিমুল্লাহ খান, মঈনুদ্দিন খালেদসহ অনেকে। ২০১৪ সালের ২৮ নভেম্বর বসুন্ধরা স্টার সিনেপ্লেক্স প্রেক্ষাগৃহে চলচ্চিত্রটির উদ্বোধনী প্রদর্শনী হয়।
জানুয়ারি ২০১৫ সালে, সিলেট জেলা শিল্পকলা একাডেমীতে চলচ্চিত্রটি তিন দিনব্যাপী প্রদর্শনী হয়।
ডোরেমন: নোবিতা'স ডায়রী অব দ্য ক্রিয়েশন অব দ্য ওর্য়াল্ড
নোবিতা'স ডায়েরি অফ দ্য ক্রিয়েশন অফ দ্যা ওর্য়াল্ড হলো ১৯৯৫ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে রচিত। এটা ১৯৯৫ সালে জাপানে মুক্তি লাভ করে।
ডোরেমন: নোবিতা অ্যান্ড দ্য গ্যালাক্সি সুপার-এক্সপ্রেস
নোবিতা অ্যান্ড দ্য গ্যালাক্সি সুপার-এক্সপ্রেস হলো ১৯৯৬ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও অ্যানিমে সিরিজ ডোরেমনের উপর ভিত্তি করে রচিত। চলচ্চিত্রটি ২ মার্চ ১৯৯৬ সালে জাপানে মুক্তি লাভ করে।
ডোরেমন, নোবিতা ও তার বন্ধুরা দ্বাবিংশ শতাব্দীর গ্যালাক্সিতে এক ট্রেন ভ্রমণে বের হয়। তারা বিভিন্ন গ্রহতে অবস্তিত পার্কে ঘোরে। তবে শেষে এক দস্যুদল বারবার আক্রমণ করে। কিন্তু নোবিতাসহ বাকি সবাই মিলে তাদের হারিয়ে দেয়।
ডগ বলিঙ্গার
ডগলাস আরউইন বলিঙ্গার (জন্ম: ২৪ জুলাই, ১৯৮১) সিডনির বকহাম হিলস এলাকায় জন্মগ্রহণকারী পেশাদার ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ডগ বলিঙ্গার প্রথম-শ্রেণীর কাউন্টি ক্রিকেটে কেন্টের পক্ষে খেলছেন। তিনি মূলতঃ বামহাতি ফাস্ট বোলার। পাশাপাশি বামহাতে ব্যাটিংয়েও তিনি পারদর্শী।
ব্যক্তিগত জীবনে বিবাহিত ডগ বলিঙ্গার ১১ এপ্রিল, ২০০৮ তারিখে ওলংঅংয়ে টিগ্যান সাদারল্যান্ডকে বিয়ে করেন। এ দম্পতির স্কাই নাম্নী এক কন্যা রয়েছে।
২০০২-০৩ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে তার অভিষেক ঘটে। ২০০৪-০৫ মৌসুমে অনুষ্ঠিত আইএনজি কাপের খেলায় সাউথ অস্ট্রেলিয়ার বিপক্ষে হ্যাট্রিক করেন। এ ইনিংসের পর ২০ খেলায় ২৮.৩২ গড়ে ২৭ উইকেট নিলে অস্ট্রেলীয় নির্বাচকমণ্ডলী ভারতে অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য ৩০-সদস্যের প্রাথমিক তালিকায় তাকে অন্তর্ভুক্ত করেন।
১ মে, ২০০৯ তারিখে আবুধাবির শেখ জায়েদ স্টেডিয়ামে পাকিস্তানের বিপক্ষে প্রথমবারের মতো পাঁচ উইকেট লাভ করেন। ৩৫ রানে ৫ উইকেট নিয়ে খেলায় তিনি ম্যান অব দ্য ম্যাচের পুরস্কার পান। গৌহাটিতে ভারতের বিপক্ষে ৬ষ্ঠ ওডিআইয়ে চার উইকেট নিয়েও তিনি এ সম্মাননা লাভের অধিকারী হন। ৩ জানুয়ারি, ২০০৯ তারিখে সিডনি ক্রিকেট গ্রাউন্ডে সফরকারী দক্ষিণ আফ্রিকা দলের বিপক্ষে তৃতীয় টেস্টে তার অভিষেক ঘটে।
আন্তর্জাতিক ক্রিকেটে আসা-যাওয়ার পাল্লায় পড়ে নভেম্বর-ডিসেম্বর, ২০০৯ সালে তিনি পুণরায় প্রথম একাদশে অন্তর্ভুক্ত হন। দলের শীর্ষস্থানীয় বোলার বেন হিলফেনহফ ও পিটার সিডলের আঘাতপ্রাপ্তিই এর প্রধান কারণ। অ্যাডিলেডে সফরকারী ওয়েস্ট ইন্ডিজের বিপক্ষে পাঁচ উইকেট পান। এ ধারাবাহিকতা অক্ষুণ্ন রেখে তৃতীয় ও চূড়ান্ত টেস্টে প্রথম ইনিংসে তার নিজস্ব সেরা ৫/৭০সহ খেলায় ৮/১৪১ পান।
২১ জানুয়ারি, ২০১১ তারিখে হোবার্টে ইংল্যান্ডের বিরুদ্ধে অনুষ্ঠিত ওডিআইয়ে নিজস্ব সর্বোচ্চ ৩০ রান করেন। নবম উইকেটে শন মার্শের সাথে রেকর্ডসংখ্যক রান করেন। বোলিংয়ে নেমে ৪/২৮ লাভ করেন ও দলকে ৪৬ রানের জয় এনে দেন।
২০১১ সালের ক্রিকেট বিশ্বকাপে গোড়ালিতে আঘাতপ্রাপ্তির কারণে অংশ নিতে পারেননি ও দেশে ফিরে আসতে বাধ্য হন।
মহিমাগঞ্জ ইউনিয়ন
মহিমাগঞ্জ ইউনিয়ন বাংলাদেশের গাইবান্ধা জেলার একটি প্রশাসনিক এলাকা।
মহিমাগঞ্জ রংপুর বিভাগের গাইবান্ধা জেলার গোবিন্দগঞ্জ উপজেলার অন্তর্গত। এটি গোবিন্দগঞ্জ উপজেলার অন্যতম একটি ইউনিয়ন। এটি গোবিন্দগঞ্জ উপজেলা হতে ১২ কিলোমিটার পূর্বে অবস্থিত। মহিমাগঞ্জের উত্তর-পূর্বে সাঘাটা উপজেলা ও বাঙ্গালী নদী দিয়ে বেষ্টিত এবং দক্ষিণে সোনাতলা উপজেলা। এর আয়তন ২৩.৯৩ বর্গ কিলোমিটার।
কালের সাক্ষী বহণকারী বাঙ্গালী নদীর তীরে গড়ে ওঠা এক ঐতিহ্যবাহী অঞ্চল হলো মহিমাগঞ্জ। অতীতে মহিমাগঞ্জ ছিলো একটি সুপ্রসিদ্ধ ব্যবসা কেন্দ্র; এখানে প্রায় ১০/১৫টি পাট গোডাউন ছিল, ফলে দূর-দূরান্তের চাষীরা মহিমাগঞ্জে পাট বিক্রি করতেন। ঊনবিংশ শতাব্দির আশির দশক পর্যন্ত মহিমাগঞ্জ রেল ষ্টেশন থেকে দেওয়ানতলা পর্যন্ত একটা পরিত্যাক্ত রেল লাইন দেখা গেছে। দেওয়ানতলা বাঙ্গালী নদীর তীরবর্তী মারোয়াড়ীদের বিশাল পাট গোডাউন ও অন্যান্য ব্যবসা কেন্দ্র ছিল। দেশের বিভিন্ন স্থান থেকে নদী পথে বিভিন্ন ব্যবসায়ী ও চাষীরা পাট, ধান, গম ইত্যাদি ফসল মারোয়াড়ীদের নিকট বিক্রয় করতেন এবং মারোয়াড়ী ব্যবসায়ী সেই সকল পণ্য বৃহৎ আকারে দেশের বিভিন্ন বড় বড় শহরে রেল যোগে চালান দিতেন।
মহিমাগঞ্জের প্রাচীন নাম ছিল 'খড়িয়া বাঁধা'। লালমনিরহাট জেলার কাকিনা রাজার পরগনার আওতায় ছিল এই মহিমাগঞ্জ। রাজা মহিমা রঞ্জন রায় নিজের নামানুসারে খড়িয়াবাঁধার নাম পরিবর্তন করে নাম রাখেন 'মহিমাগঞ্জ'।
এ ইউনিয়নে মৌজা সংখ্যা ১১টি ও গ্রাম সংখ্যা ১২টি। গ্রামগুলো হলোঃ
১,কানিপাড়া,পুনতাইড়
২০১১ সালের আদমশুমারী অনুসারে মহিমাগঞ্জ ইউনিয়নের জনসংখ্যা প্রায় ৩৯,২৩০ জন (পুরুষ: ১৯,৬৭৫ এবং মহিলা: ১৯,৫৫৫); প্রতি বর্গকিলোমিটারে ১,৬৩৯ জন লোক বাস করে।শিক্ষার হার প্রায় ৭৭%।প্রধান কৃষিজ ফসলের মধ্যে রয়েছে ধান, পাট ও আঁখ।
গাইবান্ধা জেলার গোবিন্দগঞ্জ উপজেলায় অবস্থিত শিল্প এলাকা মহিমাগঞ্জ। গাইবান্ধা জেলার একমাত্র ভারী শিল্প রংপুর চিনি কল লিমিটেড মহিমাগঞ্জের প্রাণকেন্দ্রে অবস্থিত। এছাড়াও এখানে অনেক ছোট বড় শিল্প কারখানা এবং গার্মেন্টস কারখানা রয়েছে।
হোম অ্যালোন ২: লস্ট ইন নিউ ইয়র্ক
হোম অ্যালোন ২: লস্ট ইন নিউ ইয়র্ক ১৯৯২ সালের মার্কিন ক্রিসমাস পরিবারিক কমেডি চলচ্চিত্র। চলচ্চিত্রটি রচনা এবং প্রযোজনা করেছেন জন হিউজেস এবং পরিচালনা করেছেন ক্রিস কলম্বাস। এটি হোম অ্যালোন(ধারাবাহিক)'র দ্বিতীয় চলচ্চিত্র এবং "হোম অ্যালোন"-এর ধারাবাহিক। প্রধান চরিত্র ম্যাকোলে কুলকিন, ক্যাভিন ম্যাককালিস্টার চরিত্রে অভিনয় করেন, এছাড়াও অন্যান্য চরিত্রে ছিলেন জো পেসি, ড্যানিয়েল স্টার্ন. জন হেয়ার্ড, টিম কারি, ক্যাথারিন ও'হারা প্রমুখ।চলচ্চিত্রটি শুরুতেই ২,২২২ প্রেক্ষাগৃহে প্রায় $৩১.১ মিলিয়ন ব্যবসা করে, যা গড়ে প্রতি সাইটে প্রায় $১৪,০০৮। যেখানে এটি "হোম অ্যালোন"-কে ছাড়িয়ে যায়। মার্কিন যুক্তরাষ্ট্রে $১৭৩,৫৮৫,৫১৬ এবং বিশ্বব্যাপী সর্বমোট $৩৫৮,৯৯৪,৮৫০ আয় করে।
ঢেকীয়াজুলি
ঢেকীয়াজুলি (; ) অসমের শোণিতপুর জেলায় অবস্থিত একটি অঞ্চল।
ঢেকীয়াজুলির স্থানাংক হচ্ছে । অঞ্চলটি সাগরপৃষ্ঠ থেকে ১০০ মিটার উচ্চতায় অবস্থিত। অঞ্চলটির আশেপাশে বহুসংখ্যক চা-বাগান রয়েছে। তাছাড়াও অঞ্চলটি ওরাং জাতীয় উদ্যানের সমীপবর্ত্তী।
২০১১ সনের জনগননা অনুযায়ী ঢেকীয়াজুলির মোট জনসংখ্যা ১৯,৭৪৩ জন। এখানকার জনসংখ্যার মোট ৫৩% পুরুষ ও ৪৭% মহিলা। গড় সাক্ষরতার হার ৭৪%। পুরুষ ও মহিলার পৃথকভাবে গড় সাক্ষরতার হার ৫৯.৫% ও ৬৯%। ঢেকীয়াজুলির মোট জনসংখ্যার ১০% ছয় বৎসরের নিম্নে।ঢেকীয়াজুলি তেজপুর লোকসভা সমষ্টির অন্তর্গত।
আরব বিশ্ব
আরব বিশ্ব ( "আল্-আলাম্ আল্-আরবি"; আনুষ্ঠানিকভাবেঃ "আল্-ওয়াতন্ আল্-আরবি"), বা আরব রাষ্ট্র (আরব রাষ্ট্রসমূহ) ( "আল্-উম্মাহ আল্-আরবিয়াহ"), আরব লীগের ২২টি আরবি-ভাষী দেশের সংজ্ঞা।
যেসকল দেশ ইসলাম ধর্ম প্রধান এবং ভাষা আরবি, সেসকল দেশ আরব দেশ। মধ্যপ্রাচ্যে অবস্থিত হলেও ইরান, ইসরাইল, তুরস্ক আরব দেশ নয়, কারণ এদের ভাষা যথাক্রমে ফার্সি, হিব্রু এবং তুর্কি